CELEX: 62008CN0161
Language: el
Date: 2008-04-18 00:00:00
Title: Υπόθεση C-161/08: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 18 Απριλίου 2008 — Internationaal Verhuis- en Transportbedrijf Jan de Lely κατά Βελγικού δημοσίου

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/10
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 18 Απριλίου 2008 — Internationaal Verhuis- en Transportbedrijf Jan de Lely κατά Βελγικού δημοσίου
   (Υπόθεση C-161/08)
   (2008/C 183/19)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   
      Εφεσείουσα: Internationaal Verhuis- en Transportbedrijf Jan de Lely
   
      Εφεσίβλητο: Βελγικό Δημόσιο
   Προδικαστικά ερωτήματα
   
               1)
            
            
               Έχει το άρθρο 2, παράγραφος 1, του κανονισμού (ΕΟΚ) 1593/91 (1) της Επιτροπής, της 12ης Ιουνίου 1991, σε συνδυασμό με το άρθρο 11, παράγραφος 1, της Συμβάσεως TIR της 14ης Νοεμβρίου 1975, για τη διεθνή μεταφορά εμπορευμάτων με δελτία TIR (Σύμβαση TIR), την έννοια ότι η προβλεπόμενη στο άρθρο 11, παράγραφος 1, της Συμβάσεως TIR αποσβεστική προθεσμία ισχύει μόνον υπέρ του εγγυοδοτικού οργανισμού, όχι όμως υπέρ του κατόχου του δελτίου και ότι η υπέρβαση της προθεσμίας ενός έτους μετά τη χρέωση του δελτίου TIR επιδρά έναντι του κατόχου του δελτίου επί της δυνατότητας απαιτήσεως της τελωνειακής οφειλής ή των ειδικών φόρων καταναλώσεως και ειδικών επιβαρύνσεων, καθώς και επί της ευθύνης του, και ότι η υπέρβαση της προθεσμίας ενός έτους κωλύει την άσκηση του δικαιώματος των αρμοδίων τελωνειακών αρχών προς είσπραξη της οφειλής;
            
         
               2)
            
            
               Έχει το άρθρο 2, παράγραφοι 2 και 3, του κανονισμού (ΕΟΚ) 1593/91 της Επιτροπής, της 12ης Ιουνίου 1991, σε συνδυασμό με το άρθρο 11, παράγραφοι 1 και 2, της Συμβάσεως TIR της 14ης Νοεμβρίου 1975, για τη διεθνή μεταφορά εμπορευμάτων με δελτία TIR (Σύμβαση TIR), την έννοια ότι η οριζόμενη σχετικώς προθεσμία ισχύει μόνο για την προσκόμιση της αποδείξεως του νομότυπου της μεταφοράς, όχι όμως και για την προσκόμιση της αποδείξεως του τόπου στον οποίο διαπράχθηκε η παράβαση ή παρατυπία;
            
         
               3)
            
            
               Έχει το άρθρο 2, παράγραφοι 2 και 3, του κανονισμού (ΕΟΚ) 1593/91 της Επιτροπής, της 12ης Ιουνίου 1991, σε συνδυασμό με το άρθρο 11, παράγραφοι 1 και 2, της Συμβάσεως TIR της 14ης Νοεμβρίου 1975, για τη διεθνή μεταφορά εμπορευμάτων με δελτία TIR (Σύμβαση TIR), την έννοια ότι, καθόσον η οριζόμενη σχετικώς προθεσμία ισχύει επίσης για την προσκόμιση της αποδείξεως του τόπου στον οποίο διαπράχθηκε η παράβαση ή παρατυπία, η προθεσμία αυτή δεν συνιστά αποσβεστική προθεσμία και ότι ο κάτοχος του δελτίου μπορεί να προσκομίσει αυτή την απόδειξη και μετά την πάροδο της εν λόγω προθεσμίας;
            
         
      (1)  Κανονισμός (ΕΟΚ) αριθ. 1593/91 της Επιτροπής, της 12ης Ιουνίου 1991, περί λεπτομερών κανόνων για την εφαρμογή του κανονισμού (ΕΟΚ) αριθ. 719/91 του Συμβουλίου, σχετικά με τη χρησιμοποίηση στην Κοινότητα των δελτίων TIR και των δελτίων ATA ως εγγράφων διαμετακόμισης (ΕΕ L 148, σ. 11).